
Informatīvais ziņojums
par Latvijas Atveseļošanas un noturības mehānisma plāna 3.1. reformas un investīciju virziena “Reģionālā politika” 3.1.1.r. reformas “Administratīvi teritoriālā reforma” 3.1.1.1.i. investīcijas “Valsts reģionālo un vietējo autoceļu tīkla uzlabošana” īstenošanu

[bookmark: _Hlk84352135]Informatīvais ziņojums par Latvijas Atveseļošanas un noturības mehānisma (turpmāk – AF) plāna 3.1. reformas un investīciju virziena “Reģionālā politika” 3.1.1.r. reformas “Administratīvi teritoriālā reforma” 3.1.1.1.i. investīcijas “Valsts reģionālo un vietējo autoceļu tīkla uzlabošana” (turpmāk – investīcija) īstenošanu (turpmāk – informatīvais ziņojums) izstrādāts atbilstoši Likuma par budžetu un finanšu vadību 19.3 pantam un Eiropas Parlamenta un Padomes 2021. gada 12. februāra Regulai (ES) 2021/241, ar ko izveido Atveseļošanas un noturības mehānismu (turpmāk – Regula Nr.2021/241), kā arī saskaņā ar Ministru kabineta (turpmāk – MK) 2021. gada 7. septembra noteikumu Nr.621 “Eiropas Savienības Atveseļošanas un noturības mehānisma plāna īstenošanas un uzraudzības kārtība” (turpmāk – MK noteikumi Nr.621) 8. punktu, kas nosaka, ka Vides aizsardzības un reģionālās attīstības ministrija (turpmāk – VARAM) nodrošina AF plāna ietvaros noteikto reformu un investīcijas atbilstošu īstenošanu un veic iekšējās kontroles sistēmas izstrādi[footnoteRef:2], īstenošanu, uzraudzību un pilnveidi atbilstoši AF plāna īstenošanas prasībām (ja nepieciešams), kā arī AF plāna ietvaros noteikto reformu un investīcijas rādītāju, tai skaitā atskaites punktu, mērķu un uzraudzības rādītāju sasniegšanu.  [2:  VARAM AF plāna ieviešanas un uzraudzības Iekšējās kontroles sistēmas apraksts apstiprināts ar VARAM valsts sekretāra 2021.gada 14.decembra rīkojumu Nr. 1-2/164 “Par Vides aizsardzības un reģionālās attīstības ministrijas Atveseļošanas  un noturības mehānisma plāna ieviešanas un uzraudzības Iekšējās kontroles sistēmas apraksta apstiprināšanu”. Iekšējās kontroles sistēmas apraksts paredz iespēju izstrādāt specifiskās kārtības, kurās apraksta procesus, kas attiecas uz konkrētu reformu un/vai investīciju īstenošanu un/vai uzraudzību atbilstoši reformu un investīciju specifikai.] 

Tāpat informatīvā ziņojuma izstrādes nepieciešamību nosaka tas, ka investīcijas finansējums paredzēts iepriekš noteiktam publisko tiesību subjektam – Satiksmes ministrijai (turpmāk – SM) – ar administratīvi teritoriālās reformas īstenošanu saistīto valsts reģionālo un vietējo autoceļu atjaunošanai un pārbūvei.
Ņemot vērā, ka VARAM sadarbībā ar SM un plānošanas reģioniem saskaņā ar iepriekš noteiktiem kritērijiem[footnoteRef:3] ir sagatavojusi  pārbūvējamo un atjaunojamo valsts vietējo un reģionālo autoceļu sarakstu, kas pievienots informatīvā ziņojuma 1.pielikumā, 2.pielikumā un 3.pielikumā, un to būvprojektu  realizāciju un būvniecības uzraudzību saskaņā ar normatīvajos aktos noteikto kārtību organizēs valsts sabiedrība ar ierobežotu atbildību “Latvijas Valsts ceļi” (turpmāk – LVC), tad Centrālā finanšu un līgumu aģentūra (turpmāk – CFLA) šīs investīcijas ietvaros nebūs līgumslēdzēja puse. [3:  Kritēriji noteikti informatīvajā ziņojumā “Par investīciju programmu autoceļu attīstībai administratīvi teritoriālās reformas kontekstā”, kas izskatīts Ministru kabineta 2019.gada 5.novembra sēdē (protokols Nr.51 49 §)), pieejams https://tap.mk.gov.lv/lv/mk/tap/?pid=40477235 ] 

Vienlaikus Kohēzijas politikas fondu vadības informācijas sistēmā (turpmāk - vadības informācijas sistēma) paredzēts ievadīt informāciju par īstenojamo investīciju - plānotajām darbībām, iepirkumiem, maksājumu grafiku u.c., no kuras vadoties VARAM kā atbalsta sniedzējs varēs veikt savas uzraudzības funkcijas, savukārt, CFLA un Iepirkumu uzraudzības birojs (turpmāk – IUB) nepieciešamības gadījumā izlases kārtībā varēs veikt pārbaudes, tai skaitā uzraudzības un kontroles pasākumus, kas minēti informatīvā ziņojuma VI sadaļas 8.punktā.
Informatīvais ziņojums nosaka pušu savstarpējās attiecības, tai skaitā uzraudzību, informācijas sniegšanu, maksāšanas kārtību u.c. jautājumus un informāciju, kas nepieciešama VARAM, ja būs jāveic korektīvās darbības, piemēram, pirms termiņa jāizbeidz investīcijas īstenošana u.c. prasības. Uz LVC ir attiecināma pārbaude atbilstoši Finanšu regulas[footnoteRef:4] izslēgšanas nosacījumiem, ciktāl tas attiecināms uz konkrēto personu. Vienlaikus VARAM, SM un LVC atbildību sadalījums un uzraudzības nosacījumi, kā arī mērķa un atskaites punkta rādītāju sasniegšanas pamatojošo dokumentu iesniegšanas kārtība, tiks noteikta vienošanās par investīcijas īstenošanu. [4:  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. Pieejams: https://eur-lex.europa.eu/legal-content/LV/TXT/?uri=celex:32018R1046] 


I. Investīcijas mērķis
Investīciju plānots īstenot saskaņā ar Reģionālās politikas pamatnostādnēm 2021. – 2027. gadam, kur viens no galvenajiem tematiskajiem atbalsta virzieniem reģionālās politikas mērķa[footnoteRef:5] sasniegšanai ir mobilitātes uzlabošana pakalpojumu sasniedzamībai, tai skaitā paredzot B.2.3. uzdevumu “Valsts reģionālās un vietējās nozīmes autoceļu tīkla pārbūve un atjaunošana administratīvi teritoriālās reformas kontekstā”.  [5:  Reģionālās politikas mērķis ir visu reģionu potenciāla attīstība un sociālekonomisko atšķirību mazināšana, stiprinot to iekšējo un ārējo konkurētspēju, kā arī nodrošinot teritoriju specifikai atbilstošus risinājumus apdzīvojuma un kvalitatīvas dzīves vides attīstībai.] 

Transporta attīstības pamatnostādņu 2021. – 2027. gadam sadaļā “Transporta politikas teritoriālā perspektīva” norādīts, ka būtiska ir valsts reģionālās un vietējās nozīmes autoceļu pārbūvēšana un atjaunošana administratīvi teritoriālās reformas īstenošanai, lai iedzīvotājiem nodrošinātu nepieciešamo pakalpojumu sasniedzamību.
Esošo valsts reģionālo un vietējo autoceļu atjaunošanas nepieciešamību nosaka administratīvi teritoriālā reforma, kuras ietvaros ir mainījušās novadu robežas un administratīvo centru sasniedzamības iespējas, kā arī mainījušies iedzīvotāju pārvietošanās paradumi saistībā ar iedzīvotājiem nepieciešamo pakalpojumu saņemšanas organizācijas maiņu. Līdz ar to nepieciešams nodrošināt iedzīvotāju mobilitāti labākai novadu administratīvo centru sasniedzamībai, uzlabojot piekļuvi valsts un pašvaldību sniegtajiem pakalpojumiem (tai skaitā izglītības iestāžu tīkla sakārtošanas kontekstā, kā arī veselības, kultūras, sociālo u.c. pakalpojumu sasniedzamībai) un darba vietām. 
Informatīvajam ziņojumam “Par investīciju programmas valsts autoceļu attīstībai administratīvi teritoriālās reformas kontekstā īstenošanu”, kas apstiprināts Ministru kabinetā  2021. gada 18. marta sēdē (protokols Nr.28, 40.§)[footnoteRef:6], pievienotajā valsts autoceļu sarakstā tika indikatīvi identificēti 878 km valsts reģionālo un vietējo autoceļu (ar rezerves ceļu posmiem kopā 1 014 km), kuru pārbūve un atjaunošana ir prioritāra administratīvi teritoriālās reformas īstenošanai. No pievienotā autoceļu saraksta vismaz 210 km valsts reģionālo un vietējo autoceļu pārbūve un atjaunošana tiek plānota no AF finansējuma 92 300 000 euro apmērā[footnoteRef:7].  [6:  Pieejams: http://tap.mk.gov.lv/mk/tap/?pid=40498448 ]  [7:  AF plāna 4. tabulā “Latvijas ANM plāna ieguldījumu sasaiste ar dalībvalstu specifiskajām rekomendācijām un ES flagmaņa iniciatīvām” ir minēti 102 300 000 euro, bet AF plāna 2. pielikumā 3.1.1.1.i. investīcijas ieviešanai faktiski plānoti 92 300 000 euro, jo 10 000 000 euro tika novirzīti 3.1.1.6.i. investīcijai “Pašvaldību funkciju īstenošanai un pakalpojumu sniegšanai nepieciešamo bezizmešu transportlīdzekļu iegāde”. ] 

Investīcijas mērķis ir nodrošināt esošo valsts reģionālo un vietējo autoceļu pārbūvi un atjaunošanu administratīvi teritoriālās reformas kontekstā, kas nepieciešami novadu administratīvo centru un tajos sniegto pakalpojumu un darba vietu drošai sasniedzamībai. 
Pārbūvējamos un atjaunojamos valsts reģionālo un vietējo autoceļu posmus identificēja un plānoto būvniecības metodi noteica VARAM sadarbībā ar plānošanas reģioniem, balstoties uz SM un LVC sniegto informāciju par to segumu veidu, tehnisko stāvokli, gada vidējo diennakts intensitāti un iespējamajām būvniecības metodēm, ņemot vērā plānoto valsts autoceļu posmu izmantošanu novadu administratīvo centru sasniedzamībai.
Investīcijas esošo valsts reģionālo un vietējo autoceļu pārbūvē un atjaunošanā veicina siltumnīcefekta gāzu (turpmāk – SEG) emisiju samazināšanu ilgtermiņā. Labāka ceļu kvalitāte samazina autotransporta radītās SEG emisijas, kā arī uzlabo gaisa kvalitāti. Autoceļu pārbūve un atjaunošana ļaus droši un ātri pārvietoties pa Latvijas teritoriju, kā arī atsevišķos gadījumos uzlabos mazāk aizsargāto ceļu satiksmes dalībnieku drošību. 
Saskaņā ar Pasaules Bankas 2011. gadā izstrādātās publikācijas “Siltumnīcefekta gāzu emisiju samazināšana ceļu būvniecībā un atjaunošanā: Instrumentu kopums jaunattīstības valstīm” [footnoteRef:8] 3. tabulā noteikto valsts reģionālo un vietējo autoceļu asfalta seguma atjaunošana (darbi samērojami ar norādīto “Provincial road” darbu veikšanas procesā radīto emisiju apjomu) rada aptuveni 207 t CO2 ek./km. Savukārt grants ceļa seguma divkārtu virsmas apstrāde ar bitumena emulsiju un sīkšķembām (darbi samērojami ar “Rural Road – DBST” [footnoteRef:9] darbu veikšanas procesā radīto emisiju apjomu) rada 103 t CO2 ek./km. [8:  “Greenhouse Gas Emissions Mitigation in Road Construction and Rehabilitation: A Toolkit for Developing Countries”, Pasaules Banka, 2011;  Pieejams: 
https://documents1.worldbank.org/curated/en/660861468234281955/pdf/696590ESW0P1010UBLIC00GHG0Web0final.pdf]  [9:  Akronīms no vārdiem “Double bituminous surface treatment road”.] 

Ņemot vērā iepriekš minēto, lai nodrošinātu investīcijas ietvaros veikto būvdarbu emisiju samazināšanu, ir izdarīta izvēle gandrīz pusei valsts reģionālo un vietējo autoceļu būvniecības darbus veikt, izmantojot metodes, kas rada ievērojami mazāku emisiju apjomu nekā pilnīga autoceļu pārbūve, kas atbilstoši iepriekš minētajai publikācijai rada aptuveni 794 t CO2 ek./km (darbi samērojami ar norādīto “National Road” darbu veikšanas procesā radīto emisiju apjomu). 
Līdz ar to investīcijas ietvaros paredzētas šādas būvniecības darbu metodes:
1) grants seguma atjaunošana;
2) ceļa seguma divkārtu virsmas apstrāde ar bitumena emulsiju un sīkšķembām; 
3) asfaltbetona seguma atjaunošana;
4) autoceļu ar grants segumu pārbūve par asfaltbetona segumu;
5) autoceļu ar asfaltbetona segumu pārbūve.

II. Investīcijas mērķauditorija un ieviešanas teritorija
Investīcijas mērķauditorija ir iedzīvotāji un komersanti visā Latvijas teritorijā, kuriem tiks uzlabota novadu administratīvo centru sasniedzamība, sekmējot piekļuvi valsts un pašvaldību sniegtajiem pakalpojumiem (tai skaitā izglītības iestāžu tīkla sakārtošanas kontekstā, kā arī veselības, kultūras, sociālo u.c. pakalpojumu sasniedzamībai) un darba vietām. 
Ieguldījumi tiks veikti uz valsts reģionālajiem un vietējiem autoceļiem visā Latvijas teritorijā, uzlabojot novadu administratīvo centru sasniedzamību.




III. Investīcijas rādītāji
Atbilstoši Eiropas Padomes 2021.gada 6.jūlija īstenošanas lēmumā par Latvijas atveseļošanas un noturības plāna novērtējuma apstiprināšanu[footnoteRef:10] un darbību kārtībā (operational arrangements) norādītajam apjomam un redakcijai investīcijas (tai skaitā sasaistē ar 1.1.1.r. “Rīgas metropoles areāla transporta sistēmas zaļināšana”) ietvaros plānoti šādi sasniedzamie mērķa un uzraudzības rādītāji: [10:  6 July 2021 Concil Implementing Decision on the approval of the assessment of the recovery and resilience plan for Latvia. Pieejams: https://eur-lex.europa.eu/legal-content/LV/TXT/HTML/?uri=CELEX:52021PC0340&from=EN] 

· mērķa rādītājs “Renovēti un atjaunoti reģionālie un vietējie ceļi apgabalu administratīvo centru, to pakalpojumu un darbvietu drošai pieejamībai un jauno pašvaldību pilnīgai darbībai”, sasniegšana plānota 2022. gada 4. ceturksnī – 70 km (atbildība par ziņošanu un īstenošanu VARAM);
· uzraudzības rādītājs “Atjaunoti un pārbūvēti valsts reģionālie un vietējie ceļi novadu administratīvo centru, to pakalpojumu un darbavietu drošai pieejamībai un jauno pašvaldību pilnīgai darbībai”, sasniegšana plānota 2023.gada 4.ceturksnī – 125 km (atbildība par ziņošanu un īstenošanu VARAM);
· mērķa rādītājs “Renovēti un atjaunoti reģionālie un vietējie ceļi apgabalu administratīvo centru, to pakalpojumu un darbvietu drošai pieejamībai un jauno pašvaldību pilnīgai darbībai”, sasniegšana plānota 2024. gada 4. ceturksnī – 210 km (atbildība par ziņošanu un īstenošanu VARAM);
· mērķa rādītājs “Pilsētas – piepilsētas elektrovilcienu (bateriju elektrovilcienu) iegāde”, sasniegšana plānota 2026. gada 3. ceturksnī – 7[footnoteRef:11] (atbildība par ziņošanu un īstenošanu SM);  [11:  Mērķa rādītāju plānots sasniegt 1.1.1.r. “Rīgas metropoles areāla transporta sistēmas zaļināšana” ietvaros] 

· mērķa rādītājs “Elektrotransporta vienību (elektroautobusi, tramvaji) skaita pieaugums Rīgas pilsētā”, sasniegšana plānota 2026. gada 3. ceturksnī – 21[footnoteRef:12]  (atbildība par ziņošanu un īstenošanu SM). [12:  Mērķa rādītāju plānots sasniegt 1.1.1.r. “Rīgas metropoles areāla transporta sistēmas zaļināšana” ietvaros] 

Tāpat 3.1.1.r. reformas ietvaros ir plānots uzraudzības rādītājs “Saeimā ir pārskatīts Pašvaldību likuma projekts” (2022. gada 4. ceturksnī) ar atskaites punktu “Jauna Pašvaldību likuma stāšanās spēkā” (2023. gada 4. ceturksnī), par kura sasniegšanu un ziņošanu atbildīga ir VARAM. 
AF plānā ir noteikti šādi investīcijas mērķa rādītāji un to vērtības, par kuru sasniegšanu un ziņošanu atbildīga ir VARAM:
	[bookmark: _Hlk90294149]Īstenošanas/ziņošanas gads

	Renovēti un atjaunoti reģionālie un vietējie ceļi apgabalu administratīvo centru, to pakalpojumu un darbvietu drošai pieejamībai un jauno pašvaldību pilnīgai darbībai, km

	2022. gada 4. ceturksnis
(līdz 2022.gada 31.decembrim)
	70

	2024. gada 4. ceturksnis (līdz 2024.gada 31.decembrim) 
	210, t.sk. 2022. gada rezultāts 70


Investīciju ir plānots īstenot līdz 2024.gada 31.decembrim. Investīcijas projekta noslēguma dokumentācijas pārbaudi plānots veikt un noslēguma maksājumu finansējuma saņēmējam plānots izmaksāt līdz 2025.gada 30.jūnijam.

IV. Finansējums
[bookmark: _Hlk94275405]Kopējais AF plānā paredzētais finansējums valsts reģionālo un vietējo autoceļu pārbūvei un atjaunošanai ir 92 300 000 euro. Par kopējo AF plānā paredzēto finansējumu līdz 2024. gada 31.decembrim paredzēts atjaunot un pārbūvēt ne mazāk kā 210 km[footnoteRef:13] valsts reģionālo un vietējo autoceļu novadu administratīvo centru un tajos sniegto pakalpojumu un darbavietu drošai sasniedzamībai un jauno pašvaldību pilnvērtīgai funkcionēšanai.  [13:  Valsts reģionālie un vietējie ceļi ir atjaunoti un pārbūvēti, lai nodrošinātu piekļuvi novadu administratīvajiem centriem, to pakalpojumiem un darbavietām, kā arī lai nodrošinātu jauno pašvaldību pilnīgu darbību. Ceļu būvdarbi ietver investīcijas, kas uzlabo ceļu drošību.] 

Lai nodrošinātu finansējumu investīcijas īstenošanai, Satiksmes ministrijai AF plāna 3.1. reformas un investīciju virziena “Reģionālā politika” 3.1.1.1.i. investīcijas “Valsts reģionālo un vietējo autoceļu tīkla uzlabošana” īstenošanai nepieciešamo finansējumu 2022.-2025.gadā ne vairāk kā 111 683 000 euro apmērā, t.sk. AF finansējumu ne vairāk kā 92 300 000 euro apmērā (indikatīvi 2022. gadā – 8 900 000 euro, 2023. gadā – 38 400 000 euro, 2024. gadā – 30 000 000 euro un 2025. gadā – 15 000 000 euro[footnoteRef:14]) un valsts budžeta finansējumu ne vairāk kā 19 383 000 euro apmērā pievienotās vērtības nodokļa (turpmāk – PVN) segšanai[footnoteRef:15], ir nepieciešams pieprasīt no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem, paredzot finansējumu SM budžeta programmas 74.00.00 “Atveseļošanas un noturības mehānisma (ANM) projektu un pasākumu īstenošana” atsevišķā apakšprogrammā, atbilstoši plānotajiem atjaunojamajiem un pārbūvējamajiem valsts reģionālajiem un vietējiem autoceļiem un tiem nepieciešamajam finansējuma apjomam attiecīgajā gadā, saskaņojot pieprasāmā finansējuma apmēru sadalījumā pa gadiem ar VARAM, ievērojot, ka īstenojamā investīcija ir saistīta ar VARAM kompetences jomu un veikto administratīvi teritoriālo reformu. [14:  Līdz 2022.gada beigām ziņojamais investīciju rādītājs sasniegts, veicot ieguldījumus no valsts budžeta programmas “Līdzekļi neparedzētiem gadījumiem”, tai skaitā autoceļi 75,4 km garumā (3. pielikums), kuru būvdarbi pabeigti pēc 2021. gada 13. jūlija, tika finansēti no valsts budžeta programmas “Līdzekļi neparedzētiem gadījumiem”, tie ir ieskaitāmi kopējā rādītāja vērtībā par atjaunotajiem un pārbūvētajiem valsts reģionālajiem un vietējiem autoceļiem, par ko attiecīgi tiks veikts AF maksājums. Paredzētais AF finansējums (92 300 000 euro) pilnā apmērā izmantojams investīciju autoceļu atjaunošanai un pārbūvei turpināšanai arī 2025. gadā, vienlaikus, nodrošinot AF plānā noteikto rādītāju sasniegšanu līdz 2024.gada 31.decembrim (210 km atjaunoto un pārbūvēto valsts reģionālo un vietējo ceļu). Plānojot finanšu plūsmu, tiks ņemta vērā ceļu tehniskā gatavība un būvsezonas ierobežojumi. Atbilstoši LVC sniegtajai informācijai un pieredzei, pastāv risks, ka autoceļu pārbūves būvprojektu būvdarbu pabeigšana var pāriet uz 2026. gadu, jo var ieilgt būvprojektu apstiprināšana, būvdarbu iepirkums un līgumu noslēgšana. Vairums autoceļu pārbūves projekti tiek plānoti, kā divās būvdarbu sezonās veicami.]  [15:  PVN izmaksas nav atgūstamas, jo finansējuma saņēmējs ir SM, projektu īstenotājs LVC. LVC, veicot autoceļu būvniecības iepirkumu, PVN piemēro kopējām izmaksām pilnā apmērā (21%). Ņemot vērā, ka AF plāna finansējums nav paredzēts PVN segšanai, ir nepieciešams papildu valsts budžeta finansējums 19 383 000 euro apmērā. ] 

PVN izmaksas nav attiecināmas finansēšanai no AF finansējuma. Saskaņā ar AF plāna 2. pielikumā noteikto, intervences kategorija, atbilstoši kurai plānots finansējums, ir “059 - jaunizbūvēti vai modernizēti citi valsts, reģionālie un vietējie piekļuves ceļi”.
Investīcijas īstenošanai ir paredzēti avansa maksājumi ne vairāk kā 30% apmērā no būvdarbu līgumcenas. 

V. Investīcijas atbalsta piemērošanas nosacījumi
Atbilstoši Regulai Nr.2021/241 jāņem vērā, ka uz autoceļu izbūves projektu atlases brīdi nedrīkst tikt atbalstītas jau pabeigtas darbības, t.i., investīcijas ir attiecināmas, ja darbi nav pabeigti uz AF plāna apstiprināšanas brīdi 2021. gada 13. jūlijā. 
Informatīvajā ziņojumā “Par investīciju programmas valsts autoceļu attīstībai administratīvi teritoriālās reformas kontekstā īstenošanu”, kas apstiprināts Ministru kabinetā  2021. gada 18. marta sēdē (protokols Nr.28, 40. §), iekļauti autoceļi 75,4 km garumā (informatīvā ziņojuma 3.pielikums, kuru būvdarbi pabeigti[footnoteRef:16] pēc 2021. gada 13. jūlija, tai skaitā iepriekš veiktie būvdarbi ir veikti saskaņā ar principa “Nenodarīt būtisku kaitējumu” (“Do No Significant Harm”) (turpmāk – DNSH princips) novērtējumā ietverto informāciju, līdz ar to tie atbilst AF plāna attiecināmības nosacījumam[footnoteRef:17] un ieskaitāmi kopējā rādītāja vērtībā par atjaunotajiem un pārbūvētajiem valsts reģionālajiem un vietējiem autoceļiem novadu administratīvo centru un tajos sniegto pakalpojumu un darbavietu drošai sasniedzamībai un jauno pašvaldību pilnvērtīgai funkcionēšanai. Informatīvā ziņojuma 3.pielikumā ietvertie valsts autoceļi ir būtiski novadu administratīvo centru sasniedzamībai vai apdzīvotu vietu sasniedzamībai ar valstspilsētu, un būvdarbu veicēji izvēlēti saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru (Eiropas Komisijas Paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu ((2016/C 262/01) 89. – 96. punkts), tādā veidā izslēdzot potenciālu komercdarbības atbalsta sniegšanu preču piegādātāju un pakalpojumu sniedzēju līmenī. [16:  Katra objekta būvdarbu pabeigšanu apliecina būvdarbu pabeigšanas akts, kurā ir norādīts konkrēts datums, kad būvdarbi ir pabeigti, ko paraksta Izpildītājs, būvuzraugs un Pasūtītājs (LVC nodaļa). Valsts autoceļa posma būvniecība ir uzskatāma par pieņemtu ekspluatācijā ar dienu, kad valsts autoceļu būvvalde izdarījusi būvniecības informācijas sistēmā atzīmi par būvdarbu pabeigšanu. Autoceļa posma pieņemšana ekspluatācijā nepieciešama tikai pārbūves objektiem. Pieņemšanu ekspluatācijā apliecina akta par būves pieņemšanu pastāvīgā ekspluatācijā parakstīšanas datums. Ekspluatācijas akts tiek parakstīts pēc būvdarbu kvalitātes novērtējuma un tehnisko noteikumu izdevēju pozitīvu atzinumu saņemšanas.]  [17:  Minētie attiecināmības nosacījumi netiek pārkāpti, jo arī AF plāna saskaņošanas ietvaros ar EK tika skaņota šāda pieeja.] 

Investīcijas atbalsts tiks sniegts granta veidā.
Investīcijas ietvaros pārbūvējamie un atjaunojamie valsts reģionālie un vietējie autoceļi,  veicamo būvdarbu veids, būvdarbu indikatīvas izmaksas, autoceļu posmu garums un būvdarbu vai atjaunošanas darbu veids iekļauti informatīvā ziņojuma 1. pielikumā  un 2. pielikumā, un var tikt precizēti tehniskās dokumentācijas izstrādes procesā, saskaņojot ar VARAM.
Ikgadējā atjaunojamo un pārbūvējamo autoceļu saraksta saskaņošanas kārtība: 
1) sākot ar 2022. gadu, katru gadu SM līdz 1.novembrim iesniedz priekšlikumus VARAM par nākamajā gadā plānotajiem atjaunojamajiem un pārbūvējamajiem valsts reģionālajiem un vietējiem autoceļiem no informatīvā ziņojuma 1. pielikumā (pamatsarakstā) iekļautajiem valsts autoceļiem, tai skaitā norādot projekta realizācijai nepieciešamo finansējumu, projekta realizācijai vajadzīgās dokumentācijas gatavību un prognozēto īstenošanas laiku. 2022. gadā atjaunojamie un pārbūvējamie valsts autoceļi ir saskaņoti ar VARAM 2022. gada 23. februāra vēstuli Nr. 1-132/1467, atbildot uz SM 2022. gada 11. februāra vēstuli Nr.04.1-02/526 “Par autoceļu projektiem ATR kontekstā”, un precizēti ar SM 2022.gada 13.jūlija vēstuli Nr.04.1-02/2097, atbildot uz VARAM 2022.gada 8.jūlija vēstuli Nr.1-132/4851;
2) VARAM no SM saņemto priekšlikumu ikgadēji atjaunojamajiem un pārbūvējamajiem valsts reģionālajiem un vietējiem autoceļiem izskata viena mēneša laikā no saņemšanas dienas, sniedzot SM saskaņojumu vai norādes par nepieciešamajiem precizējumiem;
3) [bookmark: _Hlk85204592]finansējuma ekonomijas vai citu objektīvu iemeslu gadījumā, t.sk. ņemot vērā tehniskās dokumentācijas izstrādes gaitu, būvdarbu tirgus situāciju, būvniecības sezonas garumu autoceļu jomā un laikapstākļus, tostarp “Ceļu specifikācijās 2019”[footnoteRef:18] noteikto, ka ceļu segumu virsmas apstrāde veicama no 1. jūnija līdz 1. augustam, kā arī citus apstākļus, SM informē VARAM par nepieciešamību precizēt/papildināt atjaunojamo un pārbūvējamo valsts reģionālo un vietējo autoceļu sarakstu, t.sk. tajā iekļaujot valsts reģionālos un vietējos autoceļus no informatīvā ziņojuma 2. pielikuma pārbūvējamo un atjaunojamo valsts reģionālo un vietējo autoceļu posmu rezerves saraksta;   [18:  Apstiprinātas LVC Tehniskajā komisijā 2018. gada 27. septembrī, ar grozījumiem 2019. gada 25. janvārī un 2020. gada 22. maijā, vai jaunākajā tajā brīdī spēkā esošajā specifikāciju redakcijā.] 

4) [bookmark: _Hlk85204640]VARAM viena mēneša laikā no SM sagatavotās informācijas saņemšanas dienas sniedz SM viedokli par ierosinātajiem precizējumiem atjaunojamo un pārbūvējamo valsts autoceļu sarakstā, kas pievienots informatīvā ziņojuma 1. un 2.pielikumā. 
Investīcijas ietvaros plānotas šādas attiecināmās izmaksas atbalstāmo darbību – valsts reģionālo un vietējo autoceļu pārbūvei un atjaunošanai – īstenošanai:
1) būvlaukuma ierīkošanas un novākšanas izmaksas;
2) autoceļa būvniecības, nojaukšanas un uzturēšanas izmaksas pamatceļa būvniecības laikā;
3) pievadceļu un apbraucamo ceļu uzturēšanas izmaksas pamatceļa būvniecības laikā;
4) autoceļa kompleksam piegulošo inženiertīklu būvniecības izmaksas ne vairāk kā 10 % apmērā no projekta izmaksu kopsummas;
5) autoceļa kompleksā ietilpstošo būvju, kuras noteiktas likuma “Par autoceļiem” 2. panta otrajā daļā,  būvniecības izmaksas;
6) ar pamatceļa būvniecību saistīto ceļu tīkla būvniecības izmaksas, ja tie nedalāmi saistīti ar projekta īstenošanu;
7) ar velosipēdistu un gājēju ceļu būvniecību saistītās izmaksas, lai novērstu infrastruktūras pārrāvumus;
8) labiekārtošanas izmaksas (autobusu pieturvietas, apgaismojuma līnijas, apzaļumošana, lietusūdens savākšanas un attīrīšanas iekārtu izbūve atbilstoši būvprojekta risinājumam);
9) satiksmes organizācijas tehnisko līdzekļu uzstādīšanas un atjaunošanas izmaksas (piemēram, ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ceļa apzīmējumi);
10) informācijas un publicitātes pasākumu izmaksas saskaņā ar Regulas Nr.2021/241 34. pantu un Eiropas Komisijas (turpmāk – EK) un Latvijas Republikas Atveseļošanas un noturības mehānisma finansēšanas nolīguma 10.pantu, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
11) pasākumu izmaksas vides aizsardzības prasību nodrošināšanai, ciktāl to paredz normatīvie akti vides aizsardzības jomā, kā arī, ja attiecināms, citi pasākumi DNSH principu ievērošanai, piem., lietus ūdeņu atvades sistēmu izbūvei, lai mazinātu applūšanas riskus spēcīgu lietusgāžu gadījumā u.c.
Šo atbalstāmo darbību indikatīvi nepieciešamais izmaksu apjoms noteikts, tai skaitā pamatojoties uz LVC iesniegtajiem 2016. – 2020. gada projektu izmaksu datiem[footnoteRef:19].  [19:  Saskaņā ar ceļu projektu veidu un pārbūves apjomu vidējās minimālās autoceļu atjaunošanas un pārbūves izmaksas ir 170 000 euro/km, savukārt vidējās maksimālās – 1 000 000 euro/km. Ņemot vērā šo izmaksu diapazonu, AF  plāna izstrādes gaitā atlasīti 65 īstenotie ceļu projekti, no kuriem aprēķinātas vidējās izmaksas (bez PVN) valsts reģionālajiem un vietējiem ceļiem (reģionālo autoceļu izmaksas uz vienu km – 511 866 euro/km (bez PVN) un vietējo autoceļu izmaksas uz vienu km –  302 924 euro/km (bez PVN)). Vietējiem ceļiem tika noteikts kopējais garums, ņemot vērā attiecību 0,676 no reģionālo ceļu garuma, kā arī piemēroti Finanšu ministrijas makroekonomiskie pieņēmumi un prognozes, ņemot vērā prognozējamās patēriņa cenu izmaiņas (vidēji 2020. – 2023.gadam – 1,4%). Veikto aprēķinu rezultātā tika secināts, ka par ANM plānā paredzēto finansējumu 92 300 000 euro apmērā var nodrošināt 210 km valsts reģionālo un vietējo autoceļu pārbūvi un atjaunošanu.] 


VI. Atbildības sadalījums starp investīcijas īstenošanā un uzraudzībā iesaistītajām institūcijām
VARAM ir par investīcijas ieviešanu un uzraudzību atbildīgā ministrija, kas to veic atbilstoši šajā ziņojumā noteiktajam apjomam. Vienlaikus, tā kā ieguldījumi ir plānoti valsts īpašumā esošajos autoceļu posmos, plānots, ka finansējuma saņēmējs būs SM. Savukārt LVC saskaņā ar VARAM sagatavoto aktuālo valsts reģionālo un vietējo autoceļu sarakstu, kurā noteikti prioritāri pārbūvējamie un atjaunojamie valsts reģionālo un vietējo autoceļu posmi, atbilstoši likuma “Par autoceļiem” 7. pantā noteiktajam deleģējumam veiks piešķirtā finansējuma administrēšanu, iepirkumu organizēšanu, būvniecības programmas vadību un būvniecības uzraudzību. 
Lai nodrošinātu investīcijas rādītāju sasniegšanu institūcijas veic šādus uzdevumus:
1) VARAM, kā par investīcijas īstenošanu un uzraudzību atbildīgā ministrija, veic projekta iesnieguma vērtēšanu[footnoteRef:20], ņemot vērā informatīvā ziņojuma XI nodaļā “Informācijas ievades vadības informācijas sistēmā nosacījumi” noteikto, un nodrošina investīcijas īstenošanu atbilstoši AF plānam. VARAM veic AF plāna īstenošanas ietvaros piešķirtā finansējuma izlietošanas uzraudzību, pamatojoties uz SM un LVC sniegto informāciju, vadības informācijas sistēmā pieejamo informāciju, nodrošinot drošas finanšu pārvaldības principiem atbilstošu finanšu izlietojuma uzraudzības un risku vadību[footnoteRef:21], lai sniegtu apliecinājumu iekļaušanai pārvaldības deklarācijā, ka līdzekļi ir izmantoti paredzētā investīcijas mērķa un rādītāju sasniegšanai, vienlaicīgi nodrošinot sniegto datu ticamību, izsekojamību un pamatotību, kā arī sadarbībā ar SM un LVC nodrošinot DNSH principu ievērošanu. VARAM, pamatojoties uz SM un LVC  sniegto informāciju, sagatavo informāciju pārvaldības deklarācijai un progresa apkopojumu par veiktajām investīcijām pārskata periodā. Investīcijas risku pārvaldībai tiek veidota atsevišķa risku pārvaldības darba grupas, kuru sastāvu nosaka un par kuras darbību atbild attiecīgais VARAM valsts sekretāra vietnieks atbilstoši VARAM noteiktajam uzdevumu un atbildības sadalījumam.  [20:  Investīcijas projekta iesniegumu izvērtēs VARAM. Ja tas neatbildīs kādai prasībai, izņemot izslēgšanas kritērijus, VARAM lūgs SM projekta iesniegumu precizēt.]  [21:  Saskaņā ar VARAM  iekšējiem noteikumiem par Atveseļošanas un noturības mehānisma plāna ieviešanas un uzraudzības risku pārvaldību.] 

2) [bookmark: _Hlk101369250]SM kā finansējuma saņēmējs un LVC[footnoteRef:22] atbilstoši normatīvajiem aktiem ir atbildīgi par investīcijas ietvaros piešķirtā finansējuma izlietošanu atbilstoši AF plānā noteiktajiem nosacījumiem un termiņiem, t.sk. nodrošina procesa atbilstošu īstenošanu, datu ticamību un izsekojamību, kā arī, ja nepieciešams, nodrošina piekļuvi ar projekta īstenošanu saistītajai informācijai un spēj to uzrādīt AF plāna investīciju ieviešanas uzraudzībā iesaistītajām iestādēm, tostarp EK un Latvijas Republikas AF finansēšanas nolīgumā minētajām iestādēm.  [22:  LVC atbilstoši  likuma “Par autoceļiem” 7. pantā noteiktajam veiks piešķirtā finansējuma administrēšanu, iepirkumu, t.sk., ja attiecināms, sociāli atbildīgu iepirkumu, organizēšanu, būvniecības programmas vadību un būvniecības uzraudzību.] 

3) LVC ir atbildīga par investīcijas ietvaros atjaunojamo un pārbūvējamo autoceļu drošību un normatīvajos aktos noteikto autoceļu seguma kvalitāti, kā arī būvniecības defektu novēršanu.
4) Ja VARAM, pamatojoties uz SM sniegto informāciju, vai citas kompetentās institūcijas (piem., IUB, CFLA, LVC u.c.) konstatē finansējuma izlietojuma neatbilstības, piemēram, būvniecības procesā finansējums nav izmantots paredzētajam mērķim vai nav sasniegti plānotie rādītāji, netiek ievērotas ES un nacionālo normatīvo aktu prasības interešu konflikta, krāpšanas un korupcijas, kā arī dubultā finansējuma gadījumos, attiecīgi sadarbībā ar  SM un LVC veic  atbilstoši kompetencei korektīvās darbības turpmākajā investīcijas īstenošanā rādītāju sasniegšanai (piemēram, nosakot izpildītam darbam samazinātu cenu atbilstoši būves vērtības un ilgmūžības samazinājumam, ilgāka garantijas termiņa vai veicamo papildus pasākumu kopuma kā papildus garantijas saistību noteikšana u.c.). Situācijā, piemēram, kad kāds no būtiskajiem pārkāpumiem tiek konstatēts LVC darbībā, un izpildītājs (būvdarbu veicējs) nebūs iesaistīts, finansējums būs jāsedz LVC. Tāpat, konstatējot kādu no minētajiem pārkāpumiem, AF finansējums netiek izmaksāts. Atbilstoši lēmumam par nepieciešamajām korektīvām darbībām nepieciešamības gadījumā LVC organizē līdzekļu atgūšanu no būvdarbu veicēja, ja par konkrēto neatbilstību atbildīgs ir būvdarbu veicējs, un to rašanās cēlonis konstatēts būvdarbu veicēja darbību rezultātā.
5) LVC nodrošina informācijas uzkrāšanu, sagatavošanu un sniedz vadības informācijas sistēmā nepieciešamo informāciju par investīcijas ieviešanu atbilstoši MK noteikumu Nr.621 prasībām datu uzkrāšanai, progresa ziņojumiem, Finanšu ministrijas pusgada ziņojumam un maksājumu pieprasījumiem EK vai citiem mērķiem[footnoteRef:23]. [23:  Nepieciešamo pamatojošo dokumentu/pārbaudes mehānismu par noteikto atskaites punktu un mērķu sasniegšanu nosaka darbību kārtība (operational arrangements), t.sk. kopsavilkuma dokuments, kurā pienācīgi pamatots, kā apmierinoši tika sasniegts mērķis “atjaunot un pārbūvēt 210 km valsts reģionālo un vietējas nozīmes ceļu” (tostarp visi būtiskie elementi), kopā ar atbilstošām saitēm uz pamatojošajiem pierādījumiem. Šā dokumenta pielikumā iekļauj šādus dokumentārus pierādījumus: a) projektu sarakstu b) to garumu km, veidu (atjaunošana vai pārbūve); c) apliecinājuma par 210 km valsts reģionālo un vietējo autoceļu atjaunošanas un pārbūves darbu pabeigšanu kopiju, tostarp pieņemšanas nodošanas aktu vai citu atzinumu par pabeigtajiem darbiem attiecīgajā autoceļa posmā, kas izdots saskaņā ar valsts tiesību aktiem; d) atsauci uz attiecīgo valsts reģionālo un vietējo autoceļu un projekta īstenošanas vietu.] 

6) VARAM, SM un LVC nodrošinās dalību Revīzijas iestādes organizētajos auditos, sagatavojot nepieciešamo informāciju un dokumentus, nodrošinot auditu rezultātā sniegto ieteikumu ieviešanu, kā arī sniedzot informāciju Latvijas Republikas un EK finansēšanas nolīgumā par Atveseļošanas un noturības mehānismu minētajām iestādēm pārbaužu veikšanai.
7) VARAM un LVC nodrošinās informācijas un publicitātes pasākumus saskaņā ar Regulas Nr. 2021/241 34. pantu un EK un Latvijas Republikas Atveseļošanas un noturības mehānisma finansēšanas nolīguma 10. pantu, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām.
8) CFLA kā kompetentai institūcijai AF plāna uzraudzībā izlases kārtībā ir tiesības veikt sekojošus uzraudzības un kontroles pasākumus:
8.1.  interešu konflikta, korupcijas un krāpšanas novēršanas pārbaudes; 
8.2.  dubultfinansējuma riska novēršanas pārbaudes; 
8.3.  rezultātu sasniegšanas un datu ticamības pārbaudes.

VII. Komercdarbības atbalsta nosacījumi un piemērojamais regulējums
Komercdarbības atbalsta nosacījumi investīcijas īstenošanā nav attiecināmi, jo tiek paredzēts veikt ieguldījumus publiskajā infrastruktūrā[footnoteRef:24] – autoceļos, kas lietojami bez maksas. [24:  Valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts sabiedrības ar ierobežotu atbildību “Latvijas Valsts ceļi” pārziņā.] 

Iepirkumi būvniecības darbiem konkrētu pakalpojumu vai preču iegādei, tai skaitā šī informatīvā ziņojuma 1. un 2.pielikumā minētajiem pārbūvējamiem un atjaunojamiem valsts vietējiem un reģionālajiem autoceļiem, tiks veikti saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru. Potenciāla komercdarbības atbalsta sniegšana preču piegādātāju un pakalpojumu sniedzēju līmenī ir izslēdzama, ja attiecībā uz šiem subjektiem tiek organizēts iepirkums, kas atbilst publiskā iepirkuma principiem, īstenojot konkurenci nodrošinošu, pārredzamu, nediskriminējošu un beznosacījumu konkursa procedūru (Eiropas Komisijas Paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu ((2016/C 262/01) 89.–96.punkts).

VIII. Veicamās darbības principa “Nenodarīt būtisku kaitējumu”[footnoteRef:25] ievērošanai  [25:  EK vadlīnijas “Commission Notice “Technical guidance on the aplication of “do not significant harm” under Recovery and Resilience Facility Regulation””; 
Pieejams: https://ec.europa.eu/info/sites/default/files/c2021_1054_en.pdf ] 

[bookmark: _Hlk92385208]Latvijā ceļu infrastruktūras plānošanai ir būtiskas vairākas klimata pārmaiņu izpausmes (tai skaitā ekstrēmi)[footnoteRef:26], ko VARAM ņēma vērā investīcijas plānošanas procesā: [26:  Latvijas pielāgošanās klimata pārmaiņām plāns laika posmam līdz 2030.gadam; Pieejams: http://tap.mk.gov.lv/mk/tap/?pid=40467308 ] 

· gada vidējās gaisa temperatūras paaugstināšanās, karstuma viļņu biežuma un ilguma pieaugums, meteoroloģiskās vasaras pagarināšanās, diennakts maksimālās temperatūras maksimālās vērtības paaugstināšanās; 
· dienu ar sala un dienu bez atkušņa skaita samazināšanās; 
· nokrišņu daudzuma palielināšanās un maksimālā vienas diennakts nokrišņu daudzuma palielināšanās, dienu skaita ar ļoti stipriem nokrišņiem palielināšanās, maksimālā piecu diennakšu nokrišņu daudzuma palielināšanās, virs normas strauju sniega nokrišņu palielināšanās; 
· vidējā jūras ūdens līmeņa celšanās ilgtermiņā un krasta erozijas attīstība, kā arī gruntsūdeņa līmeņa svārstības, ko ietekmē nokrišņu un jūras ūdens līmeņa izmaiņas, un upju noteces režīma izmaiņas. 
Viens no Latvijas pielāgošanās klimata pārmaiņām plānā laika posmā līdz 2030. gadam[footnoteRef:27] paredzētajiem rīcības virzieniem (3.2. rīcības virziens) ir inženierkomunikāciju sistēmas un infrastruktūras nodrošināšana un pielāgošana klimata ekstrēmiem, kur viens no pielāgošanās pasākumiem ir nodrošināt esošās transporta (ceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām.  [27:  Latvijas pielāgošanās klimata pārmaiņām plāns laika posmam līdz 2030.gadam; Pieejams: http://tap.mk.gov.lv/mk/tap/?pid=40467308   ] 

Papildus saskaņā ar Plūdu risku pārvaldības plāniem vai pašvaldību pielāgošanās klimata pārmaiņām stratēģijām (pašvaldību teritoriju attīstības plānošanas dokumentos) investīcijas īstenošana plānota, paredzot, ka, izstrādājot autoceļu pārbūves būvprojektus, tiks ņemts vērā plūdu faktors, kā arī mainīgais plūdu ūdens līmenis attiecīgajās teritorijās. Iespēju robežās investīcijas īstenošanā plānots izmantot autoceļu segumu, lai mazinātu sasalšanas-atkušanas ietekmi, kā arī karstuma stresa riskus. Ņemot vērā klimata pārmaiņu projekcijas un plūdu riskus, īstenojot satiksmes pārvadu pārbūves darbus un plānojot tehniskos risinājumus, tiks ņemti vērā, t.sk. ar plūdu laikā radīto satiksmes pārvadu balstu izskalojumu saistītie riski, ilgtspējīgas lietus ūdens apsaimniekošanas un drenāžas risinājumu izveides veicināšana atbilstoši spēkā esošajam normatīvajam regulējumam un vides institūciju izdotajiem saistošajiem tehniskajiem noteikumiem. 
Investīcijas īstenošana neradīs ievērojamas SEG emisijas, ņemot vērā esošo valsts reģionālo un vietējo autoceļu atjaunošanas un pārbūves darbus 210 km garumā (1,1% no valsts reģionālo un vietējo autoceļu kopējā garuma (18 308 km)). Provizoriskās SEG emisijas no šādas investīcijas īstenošanas sastādītu ap 34,634 kt CO2[footnoteRef:28], kas būtu aptuveni 0,31% no kopējām Latvijas SEG emisijām 2018. gadā (neskaitot zemes izmantošanas, zemes izmantošanas maiņas un mežsaimniecības un ieskaitot netiešās CO2 emisijas). Šo ceļu pārbūves un atjaunošanas rezultātā paredzams transporta plūsmas un intensitātes pieaugums uz konkrētajiem autoceļiem vai to posmiem, tai pat laikā notiks satiksmes plūsmu pārdale no citiem ceļiem, uz kuriem satiksmes intensitāte samazināsies. Vienlaicīgi uz attiecīgajiem autoceļiem vai to posmiem samazināsies ceļā pavadītais laiks, tādējādi nepalielinot SEG emisiju daudzumu. [28:  “Greenhouse Gas Emissions Mitigation in Road Construction and Rehabilitation: A Toolkit for Developing Countries”, Pasaules Banka, 2011;  207t CO2 uz 1 km; Pieejams: http://documents1.worldbank.org/curated/en/660861468234281955/pdf/696590ESW0P1010UBLIC00GHG0Web0final.pdf] 

Investīcijai nav nulles alternatīvas, t.i., nav iespējams neveikt esošo valsts reģionālās un vietējās nozīmes autoceļu atjaunošanu vispār, jo šie autoceļu posmi veido nozīmīgus savienojumus administratīvi teritoriālās reformas kontekstā. Informatīvā ziņojuma pielikumos iekļauti administratīvi teritoriālās reformas īstenošanai prioritāri nepieciešamie valsts autoceļu posmi, lai nodrošinātu novadu administratīvo centru un tajos pieejamo pakalpojumu un darbavietu drošu sasniedzamību un pašvaldību pilnvērtīgu funkcionēšanu. 
Ņemot vērā apdzīvotības blīvumu Latvijā, savienojamības veicināšanai nav iespējams īstenot alternatīvus klimatam draudzīgākus pasākumus. 
Ieguldījumi esošo valsts reģionālo un vietējo autoceļu atjaunošanai un pārbūvei plānoti sinerģijā ar citiem pasākumiem, kas atbalsta pāreju uz mazemisiju vai bezemisiju transportlīdzekļu veidiem, un ieguldījumiem, kas stimulē sabiedriskā transporta izmantošanu saskaņā ar Transporta attīstības politikas pamatnostādnēs 2021 . – 2027. gadam noteikto mērķi – integrēta transporta sistēma, kas nodrošina drošu, efektīvu, pieejamu, viedu un ilgtspējīgu mobilitāti, veicina valsts ekonomisko izaugsmi, reģionālo attīstību un nodrošina virzību uz klimatneitrālu ekonomiku.  
Investīcijai nav būtiskas ietekmes uz ilgtspējīgu ūdens un jūras resursu izmantošanu un aizsardzību, jo: 
· tiek plānota jau esošu valsts reģionālo un valsts vietējas nozīmes autoceļu stāvokļa kvalitātes uzlabošana; 
· atjaunojot autoceļus, tiks uzlabotas lietus ūdens novadīšanas sistēmas, nepieciešamības gadījumā novēršot piesārņojuma nokļūšanu virszemes ūdeņos. 
Tiks īstenoti vides aizsardzībai vajadzīgie ietekmes mazināšanas pasākumi. Atjaunojot autoceļu infrastruktūru, pamatotos gadījumos tiks paredzēta lietus ūdeņu savākšanas un novadīšanas sistēmu izbūve, lai mazinātu applūšanas riskus spēcīgu lietusgāžu gadījumā.
Tāpat investīcijas ieviešanā ir paredzēts veikt šādas darbības pārejai uz aprites ekonomiku, ieskaitot atkritumu rašanās novēršanu un to reciklēšanu[footnoteRef:29]:  [29:  MK 2021.gada 26.oktobra noteikumu Nr.712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi”  6.punkts nosaka, ka “būvniecības atkritumus, kuri nav bīstami atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus, katru gadu sagatavo atkārtotai izmantošanai vai pārstrādā, vai arī veic minētajos atkritumos esošo materiālu reģenerāciju (tai skaitā izmanto izrakto tilpju aizpildīšanai) ne mazāk kā 70 % apmērā (pēc svara) no kopējā kalendāra gadā radītā būvniecības un būvju nojaukšanas atkritumu daudzuma.”. Atbilstoši Atkritumu apsaimniekošanas likuma 20.panta septītajai daļai, minētā prasība attiecas uz būvdarbu veicējiem, kuru saimnieciskās darbības rezultātā rodas būvniecības atkritumi, kas nav bīstami, un atkritumu apsaimniekotājiem, kuri sagatavo būvniecības atkritumus atkārtotai izmantošanai, veic to pārstrādi vai materiālu reģenerāciju, tai skaitā izmanto izrakto tilpju aizpildīšanai. Tādejādi Latvijas normatīvajos aktos ir noteikts komersantu pienākums nodrošināt radīto būvniecības atkritumu sagatavošanu atkārtotai izmantošanai, pārstrādi un materiālu reģenerāciju (izmantošanai izrakto tilpju aizpildīšanai).
Būvdarbu rezultātā radušos atkritumu apjoms un darbības ar šiem atkritumiem būvdarbu veicējs fiksē Būvniecības informācijas sistēmā, savukārt atkritumu apsaimniekotāji veic saņemto būvniecības atkritumu uzskaiti atbilstoši MK 2021.gada 18.februāra noteikumiem Nr.113 “Atkritumu un to pārvadājumu uzskaites kārtība”, nodrošinot, ka minētie atkritumi tiek uzskaitīti un reģistrēti to pārvadājumi.
Ja ceļu būves komersantiem ir izsniegtas atļaujas piesārņojošo darbību veikšanai vai atkritumu apsaimniekošanas atļaujas, minētie komersanti iesniedz VSIA “Latvijas Vides, ģeoloģijas un meteoroloģijas centrs” vides statistikas pārskatus par atkritumu apsaimniekošanu atbilstoši MK 2017.gada 23.maija noteikumiem Nr.271 “Noteikumi par vides aizsardzības oficiālās statistikas un piesārņojošās darbības pārskata veidlapām”, tādejādi ir iespējams iegūt datus par attiecīgo komersantu veiktajām darbībām ar radītajiem atkritumiem.
MK 2014.gada 14.februāra noteikumu Nr.633 “Autoceļu un ielu būvnoteikumi” 140.punktā ir noteikta prasība, ka veicot ceļa un ielas vai komersantu ceļu atjaunošanu, pārbūvēšanu vai nojaukšanu, ja iespējams, veic būvniecībā radušos atkritumu pārstrādi un reģenerāciju. Visus būvniecībā radušos atkritumus, kas klasificējami kā bīstamie atkritumi, apsaimnieko atbilstoši normatīvajiem aktiem par bīstamo atkritumu apsaimniekošanu.] 

· atbilstoši  plānotajam autoceļa atjaunošanas vai pārbūves veidam un tā  ietvaros sasniedzamajam rezultātam tiks piemēroti zaļā publiskā iepirkuma principi, t.sk., ja attiecināms, tiks nodrošināta  Ministru kabineta 2017. gada 20. jūnija noteikumos  Nr.353 “Prasības zaļajam publiskajam iepirkumam un to piemērošanas kārtība”  noteikto obligāto prasību izpilde attiecībā  uz apgaismojumu un satiksmes signāliem, ciktāl tas ir racionāli un iespējami autoceļu būvdarbos piemērojot otrreizējo izejvielu izmantošanu jaunu resursu vietā; 
· būvniecības laikā LVC aicinās būvdarbu veicējus ierobežot atkritumu rašanos, kur iespējams minerālmateriālu vietā maisījumos pamatu nesošajām kārtām lietot reciklētus materiālus[footnoteRef:30], kā arī sekmēt citu atgūto materiālu atkalizmantošanu un pārstrādi, kas panākams ar būvgružu šķirošanai paredzēto, pieejamo sistēmu palīdzību selektīvi izņemot materiālus.  [30:  LVC “Ceļu specifikācijas 2019” 5.2.4.2. punktā ir noteiktas prasības reciklētu materiālu izmantošanai ceļu būvē. Pieejams: https://lvceli.lv/wp-content/uploads/2020/09/CS2019_ar_Grozijumiem_Nr1un2-1-1.pdf] 

Minētās darbības tiks veiktas: 
· identificējot materiālus uz vietas, tos šķirojot un sadalot pa frakcijām; 
· izmantojot autoceļu seguma atjaunošanā arī pārstrādātus materiālus, kas palielinātu resursefektivitāti un samazinātu kopējās dzīves cikla SEG emisijas. 
Vienlaikus, plānojot jau esošo valsts reģionālās un vietējas nozīmes autoceļu stāvokļa kvalitātes uzlabošanu, nav paredzama būtiska ietekme uz vides piesārņojumu, jo tiks piemērots zaļais publiskais iepirkums saskaņā ar Ministru kabineta 2017. gada 20. jūnija noteikumu  Nr. 353 “Prasības zaļajam publiskajam iepirkumam un to piemērošanas kārtība”  6. punktu, kā arī ievēroti atbilstošie pasākumi piesārņojuma un apkārtējiem iedzīvotājiem radīto traucējumu samazināšanai (piemēram, būvniecības procesā radītajiem putekļiem). Tāpat, pārbūvējot grants ceļus un segumam paredzot asfaltbetonu vai divkārtu virsmas apstrādi ar bitumena emulsiju un sīkšķembām, konkrētajās teritorijās tiks samazināts gaisa piesārņojums ar putekļiem, ko rada automašīnu pārvietošanās pa nenoasfaltētiem ceļiem, īpaši pavasara un vasaras sezonās. 
Investīcijai nav paredzama būtiska ietekme uz bioloģisko daudzveidību un ekosistēmu aizsardzību, jo plānots, ka darbi tiks veikti esošajā autoceļa nodalījuma joslā, izņemot gadījumus, ja tas nepieciešams satiksmes drošības nodrošināšanai. Tāpat tiks īstenoti pasākumi, kuru mērķis ir zemes fragmentācijas un degradācijas samazināšana (piemēram, caurtekas), sekmējot bioloģisko daudzveidību un ekosistēmu aizsardzību. 
Investīcijas autoceļu infrastruktūras attīstībā plānotas sinerģijā ar citiem pasākumiem, kas atbalsta pāreju uz ekoloģiski tīrākiem transporta veidiem un tiem nepieciešamo uzlādes infrastruktūru, un investīcijām, kas stimulē sabiedriskā transporta izmantošanu. 

IX. Sinerģija un demarkācija ar citu atbalsta instrumentu investīcijām dubultfinansējuma riska mazināšanai
[bookmark: _Hlk100043229][bookmark: _Hlk94260063]2021. gadā būvdarbi pabeigti uz 413,91 km valsts reģionālo un vietējo autoceļu, kuri norādīti informatīvajā ziņojuma “Par investīciju programmas valsts autoceļu attīstībai administratīvi teritoriālās reformas kontekstā īstenošanu” 1. un 2. pielikumā, par 68 434 127,32 euro[footnoteRef:31], tostarp uz 75,4 km[footnoteRef:32] valsts reģionālo un vietējo autoceļu par 8 901 505,13 euro, kas norādīti šī informatīvā ziņojuma 3. pielikumā. [31:  Ministru kabineta 2021. gada 14. decembra sēdē izskatītā informatīvā ziņojuma “Par finanšu līdzekļu apguvi un nepieciešamo finansējumu valsts reģionālo un vietējo autoceļu pārbūvei un atjaunošanai administratīvi teritoriālās reformas kontekstā” (prot. Nr. 80, 68. §) 1. un 2. tabulās norādīta informācija par 2021. gadā izmaksāt plānoto finansējumu, savukārt šajā rindkopā norādīts 2021. gadā faktiski izmaksātais finansējuma apjoms, kas ir mazāks nekā plānotais.]  [32:  Informatīvajā ziņojumā “Par investīciju programmas valsts autoceļu attīstībai administratīvi teritoriālās reformas kontekstā īstenošanu”, kas apstiprināts Ministru kabinetā  2021. gada 18. marta sēdē (protokols Nr.28, 40.§), iekļauti autoceļi 75,4 km garumā (pielikums Nr.3), kuru būvdarbi pabeigti pēc 2021. gada 13. jūlija, līdz ar to tie atbilst AF attiecināmības nosacījumam un ieskaitāmi kopējā rādītāja vērtībā par atjaunotajiem un pārbūvētajiem valsts reģionālajiem un vietējiem autoceļiem novadu administratīvo centru un tajos sniegto pakalpojumu un darbavietu drošai sasniedzamībai un jauno pašvaldību pilnvērtīgai funkcionēšanai.] 

[bookmark: _Hlk99120546]2021. gadā būvdarbu iepirkumu rezultātā radās finanšu līdzekļu ekonomija 11 918 449 euro apmērā. Tādēļ, lai nodrošinātu darba vietas un nodokļu ieņēmumus valsts budžetā, nepieļaujot ekonomikas atdzišanu un stimulējot ekonomikas izaugsmi un uzņēmējdarbību, kas ir būtisks nosacījums Covid-19 seku pārvarēšanai, saskaņā ar Ministru kabineta 2021.gada 14.decembra sēdē izskatīto informatīvo ziņojumu “Par finanšu līdzekļu apguvi un nepieciešamo finansējumu valsts reģionālo un vietējo autoceļu pārbūvei un atjaunošanai administratīvi teritoriālās reformas kontekstā” (prot. Nr. 80, 68. §) 2022.gadā tika paredzēts piešķirt SM finansējumu 11 918 449 euro no valsts budžeta programmas “Līdzekļi neparedzētiem gadījumiem”. Minētais finansējums SM piešķirts ar Ministru kabineta 2022.gada 24.maija rīkojumu Nr.349 (prot. Nr.28 22. §). VARAM sadarbībā ar SM noteica par šo finansējumu 2022. gadā atjaunojamos un pārbūvējamos valsts reģionālos un vietējos autoceļus, pamatojoties uz  informatīvajā ziņojumā “Par investīciju programmas valsts autoceļu attīstībai administratīvi teritoriālās reformas kontekstā īstenošanu” iekļauto ceļu sarakstu.
Tāpat VARAM norāda, ka, ņemot vērā tehniskās dokumentācijas izstrādi un “Ceļu specifikācijas 2019” noteikumus (apstiprināti LVC Tehniskajā komisijā 2018. gada 27.septembrī), kas nosaka, ka ceļu seguma virsmas apstrāde veicama no 1.jūnija līdz 15.augustam, atsevišķi iesāktie projekti netika pabeigti, un netika veikti norēķini par pabeigtajiem projektiem 11 870 485 euro apmērā. Tādēļ, lai nodrošinātu šo saistību izpildi, finansējums 11 870 485 euro apmērā SM piešķirts no valsts budžeta programmas “Līdzekļi neparedzētiem gadījumiem” ar Ministru kabineta 2022.gada 24.maija rīkojumu Nr.349 (prot. Nr.28 22. §).  
Savukārt, no valsts budžeta ārpus administratīvi teritoriālās reformas konteksta 2021. gadā būvdarbi uz valsts reģionālajiem autoceļiem veikti 451,75 km garumā un uz vietējiem autoceļiem veikti kopumā 102,9 km garumā, kas vienlaicīgi uzlabo novadu administratīvo centru sasniedzamību, piekļuvi valsts un pašvaldību sniegtajiem pakalpojumiem, kā arī darba vietām.
Turpmāk valsts reģionālo un vietējo autoceļu pārbūve un atjaunošana ir plānota sinerģijā ar citiem pasākumiem, kas atbalsta pāreju uz mazemisiju vai bezemisiju transportlīdzekļu veidiem, un investīcijām, kas stimulē sabiedriskā transporta izmantošanu saskaņā ar Transporta attīstības politikas pamatnostādnēs 2021. – 2027.gadam noteikto mērķi – integrēta transporta sistēma, kas nodrošina drošu, efektīvu, pieejamu, viedu un ilgtspējīgu mobilitāti, veicina valsts ekonomisko izaugsmi, reģionālo attīstību un nodrošina virzību uz klimatneitrālu ekonomiku. 
[bookmark: _Hlk91598574]Ievērojot DNSH principu, vienlaikus AF plāna 1. komponentes “Klimata pārmaiņas un ilgtspēja” ietvaros paredzētas investīcijas transportlīdzekļu iegādei (pilsētas – piepilsētas elektrovilcieni (bateriju elektrovilcieni) un Rīgas pilsētas elektrotransports (elektroautobusi, tramvaji)), samazinot SEG emisijas. Tāpat Emisijas kvotu izsolīšanas instrumenta ietvaros 10 milj. euro apmērā plānots atbalsts siltumnīcefekta gāzu emisijas samazināšanai transporta sektorā, t.i., bezemisiju un mazemisiju transportlīdzekļu iegādei[footnoteRef:33]. [33:  Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisijas samazināšana transporta sektorā – atbalsts bezemisiju un mazemisiju transportlīdzekļu iegādei" nolikums (likumi.lv)] 

Valsts reģionālo un vietējo autoceļu pārbūves un atjaunošanas pasākumam kā papildinošas investīcijas, kas samazinās SEG emisijas, plānotas arī bezemisiju transportlīdzekļu iegādes investīcijas, kurām ir paredzēts finansējums AF plāna 3. komponentes “Nevienlīdzības mazināšana” ietvaros: “3.1.1.6.i. Pašvaldību funkciju īstenošanai un pakalpojumu sniegšanai nepieciešamo bezizmešu transportlīdzekļu iegāde” (fokuss uz skolēnu autobusiem, kas darbināmi ar ūdeņradi vai elektrību). 
AF plāna pasākumi tiek plānoti arī sinerģijā ar citiem videi draudzīgiem specifiskajiem atbalsta mērķiem, kas paredzēti ES kohēzijas politikas programmā 2021.–2027.gadam un citu atbalsta instrumentu ietvaros, nodrošinot demarkāciju, piemēram: 
a) jaunu videi draudzīgu autobusu iegāde starppilsētu satiksmē, esošo autobusu aprīkošana to videi draudzīgākai darbībai, tai skaitā ar alternatīvās degvielas veidiem, multimodālo sabiedriskā transporta tīklu ar dzelzceļu kā sabiedriskā transporta “mugurkaulu” izveidošana (SAM 2.3.1.), dzelzceļa infrastruktūras attīstības pasākumi (SAM 3.1.1.); 
b) Taisnīgas pārkārtošanās pasākumi, kas veicina pāreju uz klimatneitralitāti (kohēzijas politikas programmas Latvijai 2021. – 2027. gadam SAM 6.1.1.), kura ietvaros plānots atbalsts arī bezemisiju mobilitātes veicināšanai pašvaldībās, palielinot resursefektīvu un videi draudzīgu transportlīdzekļu lietošanu; 
c) Modernizācijas fonda ietvaros kā viens no galvenajiem virzieniem (prioritārajiem ieguldījumiem) ir energoefektivitātes uzlabošana, tai skaitā transporta nozarē. 
Investīcijas īstenošanai ir sinerģija ar ES fondu 2014.-2020.gada plānošanas periodā veiktajām aktivitātēm ceļu infrastruktūras attīstībā. Saskaņā ar LVC sniegto informāciju, AF plāna ietvaros, cita starpā, tiek plānots atjaunot trīs posmus (P37 Pļaviņas (Gostiņi) - Madona – Gulbene (posms 60,14 - 71,52 km), P85 Rīgas HES – Jaunjelgava (posms 14,30 – 26,75 km), P10 Inčukalns - Ropaži – Ikšķile (posms 6,45 -9,00 km)) ceļiem, kuru sakārtošana jau tika uzsākta ERAF 2014.-2020.gada plānošanas periodā. 
Investīcijām nav sasaistes ar atklātas stratēģiskās autonomijas un drošības jautājumiem, ar pārrobežu un daudzvalstu projektiem, kā arī ar digitālo dimensiju. 
Tāpat saskaņā ar SM un LVC sniegto informāciju šī informatīvā ziņojuma pielikumos  norādītie pārbūvējamie un atjaunojamie valsts reģionālo un vietējo autoceļu posmi ir teritoriāli un tehniski nodalāmi viens no otra, proti, ar skaidri nosakāmām robežām. Vienlaikus SM un LVC informē, ka demarkācijas uzraudzība tiek nodrošināta jau VARAM veiktās AF investīcijas plānošanas posmā, kā arī tā tiks nodrošināta tālāk ieviešanas posmā, ņemot vērā, ka atbalstāmajos projektos iekļauti tikai tādi posmi, kuri līdz šim nav saņēmuši finansējumu.
Secīgi arī par dubultfinansējuma risku SM un LVC apliecina, ka šī informatīvā ziņojuma pielikumos norādīti pārbūvējamie un atjaunojamie valsts reģionālo un vietējo autoceļu posmi, kuri iepriekš nav saņēmuši citu atbalstu, kā arī minētie projekti netiks pieteikti citās valsts budžeta programmās vai ES fondu vai ES programmu līdzfinansējumam.

X. Dokumentu (liecību) uzskaitījums, kas pamatos AF plāna rādītāju sasniegšanu
AF plānā noteikto rādītāju sasniegšanu pamatos[footnoteRef:34] VARAM sadarbībā ar SM un LVC sagatavots kopsavilkuma dokuments, kurā pienācīgi pamatots, kā apmierinoši tika sasniegts mērķis “atjaunot un pārbūvēt 70/210 km valsts reģionālo un vietējas nozīmes ceļu” (tostarp visi būtiskie elementi), kopā ar atbilstošām saitēm uz pamatojošajiem pierādījumiem, kas iekļauti minētā dokumenta pielikumā:  [34:  Atbilstoši Atveseļošanas fonda plāna Darbības kārtībai, par kuru vienojas EK un Latvija.] 

a) projektu sarakstu un par katru projektu: - īsu aprakstu, tostarp par piekļuvi novadu administratīvajiem centriem, to pakalpojumiem un darbavietām un par attiecīgo pašvaldību pilnīgu darbību; - to garumu km, veidu (atjaunošana vai pārbūve) un pierādījumu, ka katrs projekts darbojas; 
b) apliecinājuma par 70/210 km ceļu atjaunošanas un pārbūves darbu pabeigšanu kopiju, tostarp pieņemšanas nodošanas aktu vai citu atzinumu par pabeigtajiem darbiem attiecīgajā ceļa posmā, kas izdots saskaņā ar valsts tiesību aktiem; 
c) atsauci uz attiecīgo valsts reģionālo un vietējo ceļu un projekta īstenošanas vietu; 
d) pierādījumus, ka ceļi ir VARAM prioritāri atjaunojamo un pārbūvējamo ceļu sarakstā.
[bookmark: _Hlk91678735]Būvdarbu pabeigšanu pamato, piemēram, pieņemšanas-nodošanas akts vai cits dokuments par pabeigtajiem darbiem attiecīgajā autoceļa posmā saskaņā ar normatīvajos aktos noteikto kārtību (t.sk. uzmērīšanas akts un nodošanas ekspluatācijā akts).[footnoteRef:35] Pēc būvdarbu pabeigšanas LVC un būvuzraugs veiks izpildīto būvdarbu kvalitātes pārbaudes (asfaltbetona sablīvējums, virsmas līdzenums un saķeres, makroraupjuma, apzīmējuma atstarošanās), kuru veikšana un vērtēšana aizņem līdz pat diviem mēnešiem pēc būvdarbu pabeigšanas. Saskaņā ar būvdarbu līgumā starp LVC un būvdarbu veicēju noteikto, būvdarbu veicējam var tikt izmaksāts avanss ne vairāk kā 30% no līgumcenas, bet ikmēneša maksājumi tiek veikti par faktiski paveikto un uzmērīto darba apjomu atbilstoši nolīgtajām vienības cenām. No katra ikmēneša akta par izpildīto darbu izmaksām uz laiku ietur ieturējuma naudu (5 – 10% no līgumcenas), no kura 50% tiek atmaksāti pēc kvalitātes gala novērtējuma, bet otri 50% – pēc garantijas termiņa beigām, vai LVC, ar būvdarbu veicēju vienojoties, ir tiesības to aizstāt ar garantijas laika garantiju. Gadījumos, ja atbilstoši līgumam par būvdarbu veikšanu tiek konstatētas būtiskas atkāpes no prasībām, būvdarbi tiek pieņemti un apmaksa tiek veikta tikai tad, kad tās novērstas.  [35:  Precīzās būves adreses jāskatās no būvniecības lietas Būvniecības informācijas sistēmā (BIS). Jāņem vērā, ka pēc galu piketiem izrēķinātais garums atšķiras no faktiskā posma garuma, jo ceļu  piketāža nav precīza. Pastāv risks, ka, uzlabojot lineāro referenci, pamainīsies posmu adreses un precizēsies faktiskie garumi.] 


XI. Informācijas ievades vadības informācijas sistēmā nosacījumi
LVC[footnoteRef:36] divas reizes gadā veiks informācijas ievadi vadības informācijas sistēmā, kā arī desmit dienu laikā no informatīvā ziņojuma pieņemšanas Ministru kabinetā aizpilda projekta iesnieguma datu kopu laukus[footnoteRef:37] un iesniedz iepirkumu plānu vadības informācijas sistēmā. VARAM izvērtē ievadīto informāciju un apliecina atbilstību  AF plāna ietvaros noteiktajiem investīcijas rādītājiem.  [36:  Pamatojoties uz likuma “Par autoceļiem” 7. panta trešajā daļā noteikto, LVC veic darbības atbilstoši deleģēšanas līgumam, kas noslēgts starp SM un LVC.]  [37:  Plānots viens projekts, kurš aptvers visas 3.1.1.1.i. investīcijas ietvaros plānotās darbības. AF projekta/investīcijas iesnieguma veidlapas obligāti iesniedzamās sadaļas: vispārīgā informācija, apraksts (investīcijas darbības un sasniedzamie rezultāti), sasniedzamie rādītāji, saistība ar citiem projektiem, apliecinājums, finansēšanas plāns, budžeta kopsavilkums, kā arī šādas izvēles sadaļas: mērķis, īstenošanas vieta, informācija par partneri, īstenošanas kapacitāte, horizontālie principi, valsts atbalsta jautājumi.] 

Lai uzraudzītu AF plāna ieviešanas progresu un nodrošinātu datu pieejamību un to apstrādi atbilstoši MK noteikumos Nr.621 noteiktajam, SM vienu reizi ceturksnī sniedz operatīvu informāciju VARAM par investīcijas rādītāju sasniegšanas progresu, kā arī informāciju par problēmām un riskiem, kas ierobežo rādītāju sasniegšanu un progresu, un sniedz priekšlikumus iespējamajām rīcībām problēmu un risku novēršanai. 

XII. Dokumentu glabāšanas nosacījumi un ilgums
Projekta dokumentācija ir glabājama piecus gadus pēc pēdējā (noslēguma) maksājuma veikšanas  dalībvalstij, jeb līdz 2031.gada beigām. VARAM, SM un LVC nodrošina piekļuvi ar investīcijas ieviešanu saistītajiem dokumentiem, lai atbildīgās institūcijas varētu pildīt savu uzraudzības funkciju saistībā ar kontrolēm un revīzijām, kas vispirms jāveic dalībvalstīm, lai atklātu pārkāpumus un veiktu administratīvu izmeklēšanu par ES ļaunprātīgu finansējuma izmantošanu, un iegūtu precīzu pārskatu par tā ieguldījumu pamatotību un efektivitāti.

